અણધારી રીતે બનેલી આ ઘટનામાં મારું મંગળસૂત્ર તો ગયું એ સાથે હું પથારીવશ થઈ ગઈ એમ જણાવતાં પલ્લવીબહેને ‘મિડ-ડે’ને કહ્યું હતું કે ‘હું મારા ભાણેજનાં લગ્નમાં બોરીવલી ગઈ હતી. મારા પતિ કામથી બહારગામ ગયા હોવાથી તેઓ લગ્નમાં આવી શક્યા નહોતા, એથી હું એકલી હતી. હું માલપાણી ગ્રાઉન્ડથી રિક્ષામાં મૅક્ડોનલ્ડ્સના સિગ્નલ સુધી રિક્ષામાં બસ-સ્ટૉપ સુધી આવી, ત્યાંથી મુલુંડ જવા ૪૬૧ નંબરની બસ મળે છે. બસ-સ્ટૉપ પાસે ઊતરી હું ત્યાં એક યુવક સાથે બસની ઇન્ક્વાયરી કરી રહી ત્યારે અચાનક પાછળથી બે યુવકો બાઇક પર આવ્યા હતા અને મારા ગળામાંથી સોનાની ચેઇન તેમ જ સોનાનું મંગળસૂત્ર ખેંચી મને જોરથી ધક્કો મારી નાસી ગયા હતા. મંગળસૂત્ર લઈ જવામાં તેઓ સફળ રહ્યા હતા, પરંતુ ચેઇન અને પેન્ડન્ટ ત્યાં જ પડી ગયાં હોવાથી મને મળી ગયાં હતાં.